**projektas**

**reg. Nr. T-152**

**2.2.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio R. PUMPĖNŲ GIMNAZIJAI didžiausio leistino pareigybių (etatų) skaičiaus patvirtinimo**

2021 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Pasvalio r. Pumpėnų gimnazijos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-138 ,,Dėl Pasvalio r. Pumpėnų gimnazijos nuostatų patvirtinimo“ (su visais aktualiais pakeitimais), 24 punktu ir atsižvelgdama į Pasvalio r. Pumpėnų gimnazijos 2021 m. birželio 17 d. prašymą Nr. SR.1.19-166 ,,Dėl priešmokyklinio ugdymo organizavimo modelio pakeitimo“, Pasvalio rajono savivaldybės taryba nusprendžia:

1. Patvirtinti Pasvalio r. Pumpėnų gimnazijai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 66,54 etato.

2. Pripažinti netekusiu galios Pasvalio rajono savivaldybės tarybos 2021 m. kovo 31 d. sprendimą Nr. T1-66 ,,Dėl Pasvalio r. Pumpėnų gimnazijai didžiausio leistino pareigybių (etatų) skaičiaus patvirtinimo“.

3. Sprendimas įsigalioja 2021 m. rugsėjo 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikiene

2021-07-28

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio R. PUMPĖNŲ GIMNAZIJAI didžiausio leistino pareigybių (etatų) skaičiaus patvirtinimo**

**2021-07-28**

Pasvalys

**1. Problemos esmė.**

Pasvalio rajono savivaldybės taryba gavo Pasvalio r. Pumpėnų gimnazijos 2021-06-17 d. raštą Nr. SR.1.19-166 ,,Dėl priešmokyklinio ugdymo organizavimo modelio pakeitimo“. Šiuo metu Pumpėnų gimnazijos priešmokyklinio ugdymo grupės veikla yra 6 valandų per dieną, grupėje ugdoma 14 vaikų, dirba 1 priešmokyklinio ugdymo mokytojas. Atsižvelgus į priešmokyklinės grupės tėvų prašymą nuo 2021 m. rugsėjo 1 d. prailginti grupės darbo valandas, siūlome Pumpėnų gimnazijai skirti papildomų lėšų priešmokyklinio ugdymo mokytojo darbo užmokesčiui už papildomas 4 valandas per dieną. Taip pat skirti lėšų įsteigiant ir auklėtojo padėjėjo etatą.

Dėl šios priežasties reikalinga padidinti Pasvalio r. Pumpėnų gimnazijos didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – nuo 64,94 pareigybių iki 66,54 pareigybių (papildomai įsteigiant 1,6 pareigybės (etato): 1 auklėtojo padėjėjo ir 0,6 priešmokyklinio ugdymo mokytojo pareigybės (etato).

**2. Kokios siūlomos naujos teisinio reguliavimo nuostatos ir kokių rezultatų laukiama**.

Padidinus 1,6 pareigybių (etatų) skaičiumi, iš jų – 1 auklėtojo padėjėjo ir 0,6 priešmokyklinio ugdymo mokytojo pareigybės (etato) Pasvalio r. Pumpėnų gimnazijai bus patvirtintas didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 66,54.

**3. Skaičiavimai, išlaidų sąmatos, finansavimo šaltiniai.**

Auklėtojo padėjėjo 1 pareigybei (etatui) lėšų poreikis:

2021 metų keturiems mėnesiams – 3 100 Eur.

2022 metų dvylikai mėnesių – 9 300 Eur.

Priešmokyklinio ugdymo mokytojo 0,6 pareigybei (etatui) lėšų poreikis:

2021 metų keturiems mėnesiams – 3 300 Eur.

2022 metų dvylikai mėnesių – 9 900 Eur.

Iš viso 2021 metų keturiems mėnesiams – 6 400 Eur.

Iš viso 2022 metų dvylikai mėnesių – 19 200 Eur.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio r. Pumpėnų gimnazija.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA.Pasvalio r. Pumpėnų gimnazijos 2021 m. birželio 17 d. raštas Nr. SR.1.19-166 „Dėl priešmokyklinio ugdymo organizavimo modelio pakeitimo“.

Švietimo ir sporto skyriaus vyriausioji specialistė Ramunė Šileikienė